RESOLUCIÓ DE LA UNIVERSITAT D'ALACANT PER LA QUAL S'ACORDA PUBLICAR LA CONVOCATÒRIA PER AL RECONEIXEMENT DE MÈRITS DOCENTS AL PROFESSORAT CONTRACTAT DOCTOR, PROFESSORAT COL·LABORADOR I PROFESSORAT AJUDANT DOCTOR - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/4997)
  + [Valencià](/va/acuerdo/4997)






Selector de idioma

Leer

* [Español](/es/acuerdo/4997)
* [Valencià](/va/acuerdo/4997)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





RESOLUCIÓ DE LA UNIVERSITAT D'ALACANT PER LA QUAL S'ACORDA PUBLICAR LA CONVOCATÒRIA PER AL RECONEIXEMENT DE MÈRITS DOCENTS AL PROFESSORAT CONTRACTAT DOCTOR, PROFESSORAT COL·LABORADOR I PROFESSORAT AJUDANT DOCTOR[Butlletí Oficial Universitat d'Alacant](/ca/Publicacion)
============================================================================================================================================================================================================================================================================

Secretaria General

Butlletí Oficial Universitat d'Alacant





RESOLUCIÓ DE LA UNIVERSITAT D'ALACANT PER LA QUAL S'ACORDA PUBLICAR LA CONVOCATÒRIA PER AL RECONEIXEMENT DE MÈRITS DOCENTS AL PROFESSORAT CONTRACTAT DOCTOR, PROFESSORAT COL·LABORADOR I PROFESSORAT AJUDANT DOCTOR

Data d'aprovació
:   11/12/2018

Data de publicació
:   11/12/2018

Òrgan competent
:   Rector

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=4997.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/4997)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/4997)
  + [Compartir acuerdo en 

    X](https://twitter.com/intent/tweet?via=UA_Universidad&text=RESOLUCIÓ DE LA UNIVERSITAT D'ALACANT PER LA QUAL S'ACORDA PUBLICAR LA CONVOCATÒRIA PER AL RECONEIXEMENT DE MÈRITS DOCENTS AL PROFESSORAT CONTRACTAT DOCTOR, PROFESSORAT COL·LABORADOR I PROFESSORAT AJUDANT DOCTOR&url=https://www.boua.ua.es/va/acuerdo/4997)

**Títol:** RESOLUCIÓ DE LA UNIVERSITAT D'ALACANT PER LA QUAL S'ACORDA PUBLICAR LA CONVOCATÒRIA PER AL RECONEIXEMENT DE MÈRITS DOCENTS AL PROFESSORAT CONTRACTAT DOCTOR, PROFESSORAT COL·LABORADOR I PROFESSORAT AJUDANT DOCTOR

**Secció:** CONVOCATÒRIES I CONCURSOS

**Òrgan:** Rector

**Data d'aprovació:** dimarts, 11 de desembre de 2018

RESOLUCIÓ DE LA UNIVERSITAT D’ALACANT PER LA QUAL S’ACORDA PUBLICAR LA CONVOCATÒRIA PER AL RECONEIXEMENT DE MÈRITS DOCENTS AL PROFESSORAT CONTRACTAT DOCTOR, PROFESSORAT COL·LABORADOR I PROFESSORAT AJUDANT DOCTOR

Amb l’objectiu de possibilitar el procés d’avaluació dels mèrits docents del professorat contractat doctor, professorat col·laborador i professorat ajudant doctor, en aplicació del que estableixen els articles 14 i 15 del Decret 174/2002, de 15 d’octubre, del Govern Valencià, sobre règim i retribucions del personal docent i investigador contractat laboral de les universitats públiques valencianes i sobre retribucions addicionals del professorat universitari, modificat per la Llei 13/2016, de 29 de desembre, de mesures fiscals, de gestió administrativa i financera, i d’organització de la Generalitat (DOGV de 31 de desembre), esdevé necessari fixar les condicions per les quals es podran presentar sol·licituds per al reconeixement del component per mèrits docents del complement específic d’acord amb les mateixes normes que són aplicables al professorat universitari funcionari, atenent al que disposa el Reial decret 1086/1989, de 28 d’agost, sobre retribucions de el professorat universitari, o norma que el substituïsca.

És per això que, en aplicació de les competències que em són atribuïdes mitjançant l’article 64 del Decret 25/2012, de 3 de febrer, del Consell, pel qual s’aproven els estatuts de la Universitat d’Alacant,

RESOLC publicar la convocatòria per al reconeixement de mèrits docents al professorat contractat doctor, professorat col·laborador i professorat ajudant doctor, segons les bases següents:

1. Objectiu de la convocatòria

El propòsit d’aquesta convocatòria és el reconeixement, adquisició i consolidació de la quantitat anual per mèrits docents, valorats per la Universitat d’acord amb les mateixes normes que siguen aplicables al component per mèrits docents del complement específic corresponent a les retribucions del personal docent funcionari, atenent al que disposa el Reial decret 1086/1989, de 28 d’agost, sobre retribucions del professorat universitari, o norma que el substituïsca, al professorat contractat, amb contracte en vigor i amb dedicació a temps complet a 31 de desembre de 2018, pertanyent a les categories següents:

- Professors contractats doctors/ Professores contractades doctores  
- Professors col·laboradors/Professores col·laboradores  
- Professors ajudants doctors/Professores ajudants doctores

2. Normativa aplicable

Aquesta convocatòria es regirà per les normes específiques contingudes en aquesta Resolució i en les seues corresponents bases i caldrà atenir-se al que disposa:

a) El Reial decret 1086/1989, de 28 d’agost, sobre retribucions del professorat universitari.

b) La Resolució de 26 de setembre de 1989, del Consell d’Universitats, per la qual s’estableixen els criteris generals d’avaluació del professorat universitari per a l’avaluació global establida en la disposició transitòria tercera del Reial decret 1086/1989 de 28 d’agost.

c) L’ordre de 3 de novembre de 1989, per la qual es desenvolupa el Reial decret 1086/1989, de 28 d’agost, sobre retribucions del professorat universitari.

d) La Resolució de 3 de maig de 1990, del Consell d’Universitats, per la qual s’estableixen les situacions administratives que han de ser objecte de tractament anàleg a l’establida en l’article 2, apartat 3.c, del Reial decret 1086/1989, de 28 d’agost, sobre retribucions del professorat universitari.

e) La Resolució de 20 de juny de 1990, del Consell d’Universitats, per la qual s’estableixen els criteris generals per a l’avaluació de l’activitat docent del professorat universitari prevista en l’article 2, apartat 3.c, del Reial decret 1086/1989, de 28 d’agost, sobre retribucions del professorat universitari.

f) La Resolució de 8 de març de 1991, de la Secretaria d’Estat d’Universitats i Investigació, per la qual es fixa la quantia del component per mèrits docents corresponents als serveis prestats en l’exercici de càrrecs acadèmics i situacions administratives anàlogues i per la qual es consideren normes de procediment per a l’avaluació investigadora dels professors en les circumstàncies anteriors.

g) El Reial decret 74/2000, de 21 de gener, pel qual es modifica parcialment el Reial decret 1086/1989, de 28 d’agost, sobre retribucions del professorat universitari.

h) La Llei 6/2001, de 21 de desembre, d’universitats.

i) El Decret 174/2002, de 15 d’octubre, del Govern Valencià, sobre règim i retribucions del personal docent i investigador contractat laboral de les universitats públiques valencianes i sobre retribucions addicionals del professorat universitari.

j) La Llei 39/2015, d’1 d’octubre, del procediment administratiu comú de les administracions públiques.

k) La Llei 13/2016, de 29 de desembre, de mesures fiscals, de gestió administrativa i financera, i d’organització de la Generalitat (DOGV de 31 de desembre), que modifica el Decret 174/2002.

3. Terminis

Les persones interessades podran presentar per via telemàtica la sol·licitud, a través d’UACloud-Campus Virtual, eAdministració, Tràmits, Docència i Investigació, Avaluació de Trams Docents, des de l’endemà de publicar-se aquesta convocatòria en el Butlletí Oficial de la Universitat d’Alacant (BOUA) fins al 31 de desembre de 2018.

4. Reconeixement del component per mèrits docents

El professorat al qual es refereix aquesta convocatòria podrà sotmetre a avaluació la seua activitat docent realitzada fins al 31 de desembre de 2018, en períodes de cinc anys en règim de dedicació a temps complet, o períodes equivalents si ha prestat serveis en règim de dedicació a temps parcial. La docència impartida a temps parcial es computarà aplicant-hi un coeficient reductor del 0,5 a l’hora de determinar l’equivalència, sistema i criteris d’avaluació que són els mateixos que s’apliquen al professorat funcionari que presta serveis en la Universitat d’Alacant.

El professorat que ho sol·licite per primera vegada haurà d’haver perfet un quinquenni per qualsevol dels conceptes següents:

- Docència universitària impartida en la Universitat d’Alacant: no serà necessària l’aportació de documentació justificativa.

- Docència universitària impartida en universitats públiques diferents de la Universitat d’Alacant, en règim de contractació o de funcionariat, sempre que la categoria a la qual haja pertangut el professor o la professora corresponga a un cos docent o figura contractual universitària. Caldrà aportar certificat de serveis, expedit per la unitat responsable de la gestió de personal, en el qual conste la categoria, durada i dedicació del contracte.

- Temps amb un contracte o nomenament, amb funcions docents, en algun centre públic d’investigació estranger acreditat, així com en el CSIC o un altre organisme públic d’investigació.

- Temps que s’acredite en el Ministeri d’Educació i Ciència prestat en la realització de programes o accions d’aquest departament o homologats a les concedides per aquest.

- Docència impartida durant el gaudi de beques o ajudes predoctorals (formació de professorat universitari, formació de personal investigador i homologats) i postdoctorals de caràcter oficial. En aquest cas caldrà adjuntar l’acreditació del període en què s’ha gaudit de la beca o de l’ajuda.

- Ensenyaments que s’han integrat en una universitat pública com a ensenyaments universitaris oficials. Quan es procedisca d’un centre adscrit, caldrà adjuntar fotocòpia del contracte o nomenament que mantenia amb aquest centre, en el qual es faça constar el règim de dedicació i la fotocòpia de la Venia Docendi emesa per la universitat pública responsable d’aquest.

5. Observacions general s

1. L’avaluació només podrà obtenir dues qualificacions: favorable o no favorable.

2. En cap cas, un mateix període podrà ser computat més d’una vegada.

3. En general no serà necessari aportar tota aquella documentació que conste en l’expedient administratiu, com la docència impartida en la Universitat d’Alacant.

4. En cap cas, la quantia anual del component del complement específic per mèrits docents podrà excedir l’equivalent a la remuneració anual de sis quinquennis docents.

5. En el cas de tenir reconeguts sexennis en cossos docents no universitaris, caldrà aportar-ne certificat acreditatiu, en el qual s’indiquen les dates corresponents a cadascun dels períodes reconeguts i la data de l’última avaluació favorable.

6. Els documents acreditatius que es presenten en un idioma diferent d’algun dels oficials a la Comunitat Valenciana hauran d’anar acompanyats de traducció per intèrpret jurat.

7. Per a cadascuna de les avaluacions superades favorablement, el professorat adquirirà i consolidarà un complement per mèrits docents de la quantia anual següent:

a) La quantitat anual per mèrits docents reconeguda al professorat ajudant doctor i al professorat col·laborador serà la corresponent al component per mèrits docents del complement específic segons les retribucions del professorat universitari funcionari de nivell 26 de complement de destinació.

b) La quantitat anual per mèrits docents reconeguda al professorat contractat doctor serà la corresponent al component per mèrits docents del complement específic segons les retribucions del professorat universitari funcionari de nivell 27 de complement de destinació.

El professorat col·laborador o professorat ajudant doctor que canvie la seua situació contractual a professorat contractat doctor, conservarà els complements adquirits en l’anterior situació contractual.

6. Esmena i millora de la sol·licitud

Si la sol·licitud no reunira els requisits exigits o s’advertira alguna deficiència en la documentació que ha d’acompanyar-la, es requerirà l’interessat o interessada perquè, en el termini de 10 dies hàbils, esmene la falta o adjunte els documents preceptius.

7. Convalidació de mèrits docents obtinguts en categories com a contractats

El Professorat que obtinga el reconeixement del component per mèrits docents com a personal docent contractat, en aplicació del Decret 174/2002, de 15 d'octubre, del Govern Valencià, sobre Règim i Retribucions del Personal Docent i Investigador Contractat Laboral de les Universitats Públiques Valencianes i sobre Retribucions Addicionals del Professorat Universitari, modificat per la Llei 13/2016, de 29 de desembre, i segons l'informat en la reunió del ple de la Comissió d'Ordenació Acadèmica i Professorat de la Universitat d'Alacant celebrada el dia 14 de desembre de 2017, convalidarà automàticament dits components com reconeguts en el Cos d'accés a la condició de funcionari segons el Reial decret 1086/89, de Retribucions del Professorat Universitari, amb efectes a partir del dia 1 de gener de l'any següent al d'accés a la condició de funcionari de carrera, percebent fins al 31 de desembre anterior a aquesta data, les quantitats corresponents als mèrits reconeguts com a contractats. Aquest reconeixement automàtic implica que no requerirà sol·licitud per part del interessat o de la interessada.

8. Avaluació de les sol·licituds

Una vegada rebuts els informes corresponents i computats els períodes pel Servei de Gestió de Personal Docent i Investigador, es proposarà a la Comissió d’Ordenació Acadèmica i Professorat la valoració dels períodes corresponents als serveis prestats i acreditats per les interessades o els interessats. De la decisió adoptada per aquesta comissió s’informarà el Comitè d’Empresa de la Universitat d’Alacant i, escoltat aquest, el rector resoldrà la concessió, o no, del tram sol·licitat.

9. Notificacions

Les notificacions dels actes derivats dels procediments relacionats amb l’avaluació de l’activitat docent del professorat universitari es faran a través del campus virtual de l’interessat, a través d’UA Cloud.

10. Efectes econòmics de les avaluacions

Els components docents que siguen reconeguts tindran efectes econòmics des del dia 1 de gener de 2019.

11. Informació de la convocatòria

La informació corresponent a la convocatòria està disponible en la següent adreça de la pàgina web del Servei de Gestió de Personal:

<https://sgp.ua.es/va/gestion-pdi/pdi/meritos/unitat-de-gestio-de-pdi-reconeixement-de-merits.html>

12. Recursos

Contra aquesta resolució, que esgota la via administrativa, es pot interposar recurs contenciós administratiu en el termini de dos mesos comptadors des de l’endemà de la seua publicació, davant del jutjat del contenciós administratiu amb seu a Alacant, de conformitat amb el que disposa l’article 8.3 de la Llei 29/1998, de 13 de juliol, reguladora de la jurisdicció contenciosa administrativa.

No obstant açò, les persones interessades podran interposar un recurs de reposició davant el Rector en el termini d'un mes comptat des de l'endemà al de la seua publicació: en aqueix cas no es podrà interposar el recurs contenciós-administratiu esmentat en el paràgraf anterior fins que siga resolt expressament o s'haja produït la desestimació presumpta del recurs de reposició interposat, d'acord amb els articles 123 i següents de la Llei 39/2015, d'1 d'octubre, del Procediment Administratiu Comú de les Administracions Públiques.

Aquesta resolució entrarà en vigor l’endemà de publicar-se en el BOUA.

Alacant a, 11 de desembre de 2018

El rector

(PDF Resolució rectoral 19/05/2016)

El vicerector d’Ordenació Acadèmica i Professorat

José Penadés Martínez





[Carretera Sant Vicent del Raspeig s/n  
03323 Sant Vicent del Raspeig - Alacant  
 Tel. 28 438 9135 - Fax 57 663 4249](https://www.google.es/maps/@40.634925,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12707&trk=tyah&trkInfo=tarId%7A5363354037545%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)